ก่อนจะถามคำถาม ขออธิบายก่อนนะคะว่าเราใช้วิธีคุมกำเนิดโดยกินยาคุมแบบ28วัน แล้วมีวันนึงนึกว่าลืมกินเลยกินไป2เม็ดเลย แต่หลังจากนั้นกินยาคุมตามปกติจนหมดแผง แล้วประจำเดือนมาตามปกติแต่มาไวกว่าเดิม1วัน แล้วมีประจำเดือนประมาณ4วัน(ประจำเดือนสีปกติและปริมาณปกติ) หลังจากนั้นไม่นานก็กินยาคุมปกติโดยกินต่อจากแผงที่หมดแล้วเริ่มกินใหม่ทันที แล้วก็มีเพศสัมพันธ์กับแฟน แต่วันนี้เป็นวันที่กินยาคุมแผงใหม่ของเม็ดที่14 (กินไปแล้ว13วัน) แล้วอยู่ดีๆ มีเพศสัมพันธ์กับแฟนตอนเช้า หลังจากนั้นไม่นานประมาณ1ชม. ก็รู้สึกมีอะไรไหลพอเราไปเข้าห้องน้ำ เป็นเลือดสีคล้ำคล้ายประจำเดือน ประมาณไม่มากแค่เปื้อนกางเกงใน หลังจากนั้นมีคาบเลือดสีน้ำตาลเวลาเช็ดด้วยกระดาษทิชชู่เล็กน้อย [ขอเพิ่มนะคะตอนมีเพศสัมพันธ์ มีช่วงที่ไม่มีน้ำหล่อลื่นมาก รู้สึกเจ็บตอนสอดใส่เล็กน้อย หลังจากเสร็จกิต ก็รู้สึกเจ็บหน่อยๆ แต่ปกติบางครั้งก็จะรู้สึกเจ็บหลังมีเพศสัมพันธ์อยู่แล้วเลยไม่ได้คิดอะไรค่ะ] คำถามคือเราจะท้องมั๊ยคะ เลือดที่ออกมาเป็นเลือดล้างหน้าเด็กหรือป่าว
สวัสดีค่ะ การใช้ยาคุมแบบแผงรายเดือน 28 เม็ดนั้น เป็นการคุมกำเนิดที่มีประสิทธิภาพสูงมาก เกิน 99% หากกินติดต่อกันทุกวันจนยาหมดหากได้กินยาคุมมาติดต่อกัน 13 วันแล้ว น่าจะสามารถมีเพศสัมพันธ์แบบไม่ป้องกันได้โดยปลอดภัย การลืมกินยาคุมในแผงก่อนหน้านั้น ถ้าช่วงกินเม็ดแป้ง 7 วันสุดท้าย มีประจำเดือนมาแล้ว ก็แสดงว่าน่าจะไม่มีการตั้งครรภ์ดังนั้นจากที่กล่าวมา มีโอกาสตั้งครรภ์ได้น้อยมาก เลือดที่ออกผิดปกติระหว่างการใช้ยาคุมกำเนิด อาจจะเป็นผลข้างเคียงจากยาคุมเอง ซึ่งมักออกแค่กระปริดกระปรอย 1-3 วันแล้วหายไป หรือสาเหตุอื่นๆเช่น การติดเชื้อหรือมีเนื้องอกของอวัยวะสืบพันธุ์ซึ่งเลือดอาจจะออกได้เยอะและเป็นระยะเวลาที่นานกว่าแนะนำงดการมีเพศสัมพันธ์หากยังมีเลือดออกผิดปกติ ยังไม่ซื้อยาปรับฮอร์โมนใดๆมาใช้เอง ให้ใช้ยาคุมกำเนิดต่อไปอย่างต่อเนื่อง หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองอีกครั้ง ให้ผลบวกได้ประมาณ 2-3 สัปดาห์หลังมีเพศสัมพันธ์ ถ้าเลือดยังออกเยอะ หรือไม่แน่ใจผลตรวจการตั้งครรภ์ ควรไปพบแพทย์เพื่อตรวจเพิ่มเติมอีกครั้ง